Londýnske oko je tretie najväčšie vyhliadkové koleso na svete a patrí k najnavštevovanejším turistickým atrakciám na svete.
Je vysoké 135 m a má 32 klimatizovaných kabínok pričom do jednej sa pohodlne zmestí 25 návštevníkov.
Stojí na južnom brehu rieky Temža na South Bank medzi Hungerford Bridge a Westminster Bridge, v obvode Lambeth.
London Eye patrí k najnavštevovanejším turistickým atrakciám na svete. Koleso sa otáča rýchlosťou 26 cm za sekundu, takže jedno otočenie trvá približne 30 minút. Za ten čas si môžete do sýtosti vychutnať nádherný pohľad na celý Londýn.
Z London Eye vidíte nielen blízky Westminsterský palác, ale aj londýnske parky, či vzdialený Greenwich. V jeho susedstve stojí County Hall, sídlo Dalí Universe a London Aquarium. Pod Londýnskym okom je množstvo pouličných umelcov.
Môžete tu stretnúť dvojníkov Charlieho Chaplina, Michaela Jacksona a iných známych osobností.
Ceny lístkov: Obyčajný lístok pre dospelých stojí od £21.20,.
Nezabudnite, že kúpa lístku cez internet je výhodnejšia o 15%!
Všetky typy lístkov a ceny nájdete TU.